I 2016 deltok Bekkhus sammen med andre aksjonister fra Natur og Ungdom og Rød Ungdom i en sivil ulydighetsaksjon i Førdefjorden, der målet var å forhindre industriforetaket Nordic Mining i å prøvebore etter rutil og deretter dumpe gruveslam i et sjødeponi. Som RU-leder har hun markert seg med tydelig støtte til LHBT-rettigheter, og gått ut mot transfobi. Videre har hun vært tydelig mot NATO og for styrking av norsk forsvar, for rettferdig pensjon, for lappen som valgfag, for rusreformen og for havvind og annen klimapolitikk.